Сесар Вайехо
Из „Трилсе“

Превод от испански: Лада Галина, —

chitanka.info

Море, как ни привличаш ти със свойте книги,

които поучават… как неутешимо,

жестоко ти мълчиш в изгарящата жега!

Забиваш ти мотика след мотика

и страници от пяна пак прелистваш,

и удряш, удряш с брадва като луд „сезам“.

Докато бесните вълни кръжат, ридаят,

изтръгнали въжетата на ветровете

и спомените — ти с уста от волфрам светиш,

присвило кучешките си зъби, напомнящи

за костенурките на звучно „л“…

В теб мъдростта на черните криле трепери

от треска върху раменете на деня.

Море, изправена огромна книга,

с единствен лист — към нас обърнал

лицето си наопаки…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.